ΓΡΑΠΤΗ ΕΡΩΤΗΣΗ E-4096/00

υποβολή: Francesco Turchi (UEN) προς την Επιτροπή

(10 Ιανουαρίου 2001)

Θέμα: Αξιολόγηση περιβαλλοντικών επιπτώσεων στο αεροδρόμιο Λινάτε (Μιλάνο Ιταλία)

Δεδομένου ότι:

- το αεροδρόμιο Λινάτε γνώρισε κατά τα τελευταία έτη σημαντική αύξηση της εναέριας κυκλοφορίας (61 932 συνολικά πτήσεις ημερησίως το 1970, 82 620 το 1980, 126 566 το 1990 και 184 742 το 1997)"

- το αεροδρόμιο απέχει συνολικά 5 χλμ. από τον καθεδρικό ναό Ντουόμο και λίγες εκατοντάδες μέτρα από τον δεύτερο δακτύλιο της πόλης, ο οποίος θεωρείται ήδη κεντρική ζώνη"

- το αεροδρόμιο Λινάτε αναπτύχθηκε ανεξέλεγκτα ως προς τον κατ' έτος αριθμό των επιβατών (σήμερα 650 000) παρά την σημαντική πολεοδομική αύξηση του Δήμου του Μιλάνου και των δήμων ανατολικώς και νοτίως της πόλης"

- η πολεοδομική ανάπτυξη των ανωτέρω δήμων δεν επιτρέπει περαιτέρω επέκταση του αεροδρομίου"

- βάσει τηςπουργικής απόφασης 463 (απόφαση Μπουρλάντο), στις 25.10.1998, ένα τμήμα της κυκλοφορίας μετατοπίστηκε από το Λινάτε στο αεροδρόμιο Μαλπένσα, με την πρόβλεψη να παραμείνει στο Λινάτε μόνον το δρομολόγιο για Ρώμη (περίπου 80 πτήσεις ημερησίως)"

- η απόφαση Μπερσάνι της 3.3.2000 συμπεριέλαβε και τροποποίησε την κατανομή της εναέριας κυκλοφορίας επιτρέποντας την αύξηση των πτήσεων ημερησίως από 80 σε 220"

- η μελέτη που ανέθεσε η Ευρωπαϊκή Κοινότητα στην Cranfield College of Aeronautics θα δημιουργούσε τις βάσεις για ένα κοινοτικό αίτημα, συνεπικουρούμενο και από τις ένδεκα ξένες εταιρείες που αναπτύσσουν δραστηριότητα στο Μαλπένσα, για μια διεύρυνση και αύξηση της εναέριας κυκλοφορίας του Λινάτε της τάξεως των 350-400 πτήσεων ημερησίως"

- όλες οι τροποποιήσεις που έχουν ήδη πραγματοποιηθεί έχουν εκτελεσθεί χωρίς προηγούμενη αξιολόγηση περιβαλλοντικών επιπτώσεων όπως απαιτεί ο νόμος"

- το αεροδρόμιο Λινάτε, εις εφαρμογήν της απόφασης 377 του προέδρου τουπουργικού συμβουλίου της 10ης Αυγούστου 1998, που τέθηκε σε ισχύ την 1η Σεπτεμβρίου 1998, είναι εκτός νόμου τουλάχιστον από της εκτελέσεως των εργασιών διεύρυνσης του 1992-1994"

- το άρθρο 8 του νόμου 447 της 26.10.1995 διευκρινίζει ότι οι παρεμβάσεις από τις οποίες προκύπτει έργο με χαρακτηριστικά ουσιωδώς διάφορα από τα προηγούμενα έργα εξομοιώνονται προς οποιοδήποτε σχέδιο τροποποίησης ή επέκτασης του αεροδρομίου, οι οποίες, ως τοιαύτες, πρέπει ναπόκεινται σε αξιολόγηση περιβαλλοντικών επιπτώσεων"

Ερωτάται εάν η Επιτροπή δεν θεωρεί ότι η κατάσταση αυτή παραβλάπτει τα δικαιώματα των πολιτών που διαμένουν στην περιοχή και διαταράσσει την περιβαλλοντική ισορροπία, και εάν δεν θεωρεί ότι είναι απαραίτητο, προ της λήψεως οιασδήποτε σχετικής αποφάσεως για το μέλλον του αεροδρομίου του Λινάτε, να ζητηθεί εκ νέου αξιολόγηση των περιβαλλοντικών επιπτώσεων της σημερινής κατάστασης καθώς και αυτής που θα εδημιουργείτο σε περίπτωση που θα επήρχοντο και άλλες τροποποιήσεις.

Απάντηση εκ μέρους της κας Wallstrm εξ ονόματος της Επιτροπής

(15 Μαρτίου 2001)

Η εφαρμογή των κειμένων που προβλέπουν περιβαλλοντικά μέτρα εξαρτάται κυρίως από τις εθνικές αρχές. Σε ό,τι αφορά το αεροδρόμιο του Linate, η Επιτροπή παρατηρεί ότι η κυκλοφορία στο αεροδρόμιο αυτό είναι λιγότερο σημαντική εδώ και δύο χρόνια λόγω των περιορισμών που έχουν επιβληθεί από τις ιταλικές αρχές οι οποίες προσπαθούν να ευνοήσουν το αεροδρόμιο της Malpensa.

Σε ό,τι αφορά την κοινοτική περιβαλλοντική νομοθεσία και ειδικότερα την πιθανή εφαρμογή της οδηγίας 85/337/ΕΟΚ του Συμβουλίου της 27ης Ιουνίου 1985 για την αξιολόγηση των επιπτώσεων ορισμένων δημοσίων και ιδιωτικών έργων επί του περιβάλλοντος(1), όπως τροποποιήθηκε με την οδηγία 97/11/ΕΚ του Συμβουλίου της 3ης Μαρτίου 1997(2), η ερώτηση του Αξιότιμου Μέλους δεν παρέχει επαρκή στοιχεία για να προσδιοριστεί η συνάφειά της με τα περιγραφόμενα γεγονότα.

Στο άρθρο 2 της οδηγίας 85/337/ΕΟΚ, όπως έχει τροποποιηθεί, αναφέρεται ότι τα κράτη μέληποχρεούνται να εξασφαλίζουν τη διενέργεια αξιολόγησης περιβαλλοντικών επιπτώσεων (EIA) πριν την έγκρισή τους, όταν πρόκειται για έργα που πιθανόν να έχουν σημαντικές επιπτώσεις επί του περιβάλλοντος. Η οδηγία αφορά έργα και αποσκοπεί στην πρόληψη ρυπάνσεων ή οχλήσεων στην πηγή, εξαρτώντας τις εγκρίσεις ανάπτυξης των έργων από άποψη περιβαλλοντικών συνεπειών, και όχι αντιμετωπίζοντας εκ τωνστέρων τις εν λόγω επιπτώσεις. Τα είδη των έργων που καλύπτονται από το πεδίο εφαρμογής της οδηγίας προσδιορίζονται στο άρθρο 4, το οποίο παρουσιάζει πίνακα των κλάσεων για έργα περιλαμβανόμενα στο παράρτημα Ι και II της οδηγίας.

Με βάση τις πληροφορίες που δίδει το Αξιότιμο Μέλος, η Επιτροπή δεν είναι σε θέση να αξιολογήσει τη φύση των εργασιών επέκτασης που αναφέρονται, ούτε να αποφανθεί αν αυτάπάγονται σε κάποια κλάση έργων του παραρτήματος Ι ή ΙΙ της οδηγίας.

Επιπλέον, με βάση τα στοιχεία που δίδονται παραπάνω οι προαναφερόμενες εργασίες φαίνεται να έχουν εκτελεσθεί μεταξύ 1992 και 1994. Βέβαια, αν ένα έργο,παγόμενο στο παράρτημα Ι ή ΙΙ της οδηγίας, λάβει τελικά έγκριση ανάπτυξης εργασιών χωρίς να συμμορφούται με την οδηγία ΕΙΑ, τότεπάρχει παράβαση. Ωστόσο, όπως αναφέρεται παραπάνω, πρέπει ναπογραμμισθεί ότι στόχος της οδηγίας 85/337/ΕΟΚ, όπως έχει τροποποιηθεί, είναι να αντιμετωπίζονται καταστάσεις στις οποίες οι εργασίες δεν έχουν ακόμη ξεκινήσει, ώστε να είναι δυνατή η πρόληψη ρυπάνσεων ή οχλήσεων στην πηγή τους. Επομένως, η οδηγία δεν περιέχει διατάξεις αντιμετώπισης καταστάσεων στις οποίες οι εργασίες έχουν ήδη εκτελεσθεί και δεν προβλέπει τρόπους με τους οποίους οι καταστάσεις αυτού του είδους μπορούν να επανορθωθούν για να συμβιβάζονται με τους στόχους της.

Σε ό,τι αφορά την ενδεχόμενη μελλοντική αύξηση της εναέριας κυκλοφορίας, δεν πρόκειται επί του προκειμένου για έργο το οποίο εμπίπτει στο πεδίο εφαρμογής της οδηγίας 85/337/ΕΟΚ και κατά συνέπεια δεν χρειάζεται ναποβληθεί σε αξιολόγηση περιβαλλοντικών επιπτώσεων.

(1) ΕΕ L 175 της 5.7.1985.

(2) ΕΕ L 73 της 14.3.1997.